અરવલ્લી: અરવલ્લી-સાબરકાંઠા જીલ્લામાં આરોગ્ય વિભાગની બેદરકારીના પગલે ઠેર ઠેર લેભાગુ તત્વો તબીબ બની લોકોના આરોગ્ય  સાથે ખિલાવડ કરી રહ્યા છે આવીજ એક ઘટના સાબરકાંઠા જીલ્લાના ખેડબ્રહ્મા તાલુકાના મટોડા ગામે હિના મેટરનેટી હોસ્પિટલમાં બની હતી જેમાં નર્સિંગનો કોર્સ કરેલી યુવતીએ સ્ત્રીરોગ બની ૮ મહિનામાં ૧૯૨ જેટલી પ્રસુતિ કરાવી હતી હિના મેટરનેટી હોસ્પિટલમાં એક મહિલાએ ડિલેવરી કરાવ્યા પછી થોડા સમયમાં મોત નિપજતા મહિલાના પરિવારજનોએ જીલ્લા આરોગ્ય અધિકારીને કરતા સમગ્ર કૌંભાંડનો પર્દાફાશ થયો હતો ૮ મહિનાથી મટોડા ગામમાં ધમધમતી ગેરકાયદેસર હિના મેટરનિટી હોસ્પિટલ અંગે સ્થાનિક આરોગ્ય તંત્રએ આંખ કાંડ કરતા એક મહિલાએ જીવ ગુમાવવાનો વારો આવ્યો હોવાનું લોકમુખે ચર્ચાઈ રહ્યું છે.